Bo Zinck havde skrevet kontrakt med Thisted FC fra sommerferien, men det er lykkedes de to klubber Thisted FC og Jammerbugt FC at blive enige om, at Bo Zinck kan tiltræde med det samme. - Jeg er kanonglad for, det er lykkedes at få en ordning, således jeg kan starte med det samme i stedet for at vente til efter sommerferien, siger Bo Zinck til TV2 Nord. Bo Zinck fortsætter dog indtil sommer som konsulent i sin gamle klub, hvor Bo Zinck har haft titlen som head of sport, siden han stoppede som cheftræner i december, da den tyske ejer af Jammerbugt FC ansatte en ny træner. Begynder i onsdag Det har været en del af aftalen, at for Bo Zinck kunne tiltræde som træner for Thisted FC allerede nu, at han skulle gøre en del af sit arbejde i Jammerbugt FC færdig frem til sommer. Men onsdag klokken 16.30 har Bo Zinck første træningen med spilleren i Thisted FC - Det bliver godt at komme igang. Jeg kan mærke, jeg har savnet det med at være træner, og nu kommer muligheden for, jeg kan være med fra starten og være med til at lave en langsigtet plan for Thisted FC de næste to og et halvt år, siger Bo Zinck. Tilbage til Thisted FC Det betyder samtidig, at Thisted FC fritstiller Bo Thomsen, som havde kontrakt som træner i Thisted FC indtil sommer. Bo Thomsen afleverer Thisted FC på en fjerdeplads i 2.division, fem point fra en oprykningsplads Det er ikke første gang Bo Zinck skal stå i spidsen for Thisted FC. Han var cheftræner i klubben, da Thisted FC rykkede op i 1.division tilbage i 2017, og Thisted har igen store ambitioner om at vende tilbage til toppen med netop Bo Zinck som træner .

Referat:
Den tidligere træner i Jammerbugt FC Bo Zinck tiltræder i Thisted FC fra i morgen onsdag.